|  |  |
| --- | --- |
| **ΕΦΟΡΕΥΤΙΚΗ ΕΠΙΤΡΟΠΗ** **ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ ΤΩΝ ΜΕΛΩΝ Ε.ΔΙ.Π.** **ΣΤΑ ΣΥΛΛΟΓΙΚΑ ΟΡΓΑΝΑ ΤΗΣ ΣΧΟΛΗΣ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΤΟΥ Τ.Ε.Ι. ΘΕΣΣΑΛΙΑΣ** |   |

**ΠΡΑΚΤΙΚΟ ΕΦΟΡΕΥΤΙΚΗΣ ΕΠΙΤΡΟΠΗΣ**

 **1/29-11-2017**

Στη Λάρισα στις **29** **Νοεμβρίου 2017**, ημέρα Τετάρτη και **ώρα 12:00**, η Τριμελής Εφορευτική Επιτροπή, η οποία συγκροτήθηκε με την υπ΄ αριθμ. 532/27-11-2017 απόφαση του Κοσμήτορα της Σχολής Διοίκησης και Οικονομίας του Τ.Ε.Ι. Θεσσαλίας, συνήλθε σε συνεδρίαση στην αίθουσα Διαγωνισμών του Τ.Ε.Ι. Θεσσαλίας.

Παρόντες είναι οι:

1. Μπόθος Γεράσιμος, Πρόεδρος της Ε.Ε.
2. Καρανίκας Νικόλαος, Τακτικό Μέλος της Ε.Ε.
3. Ράπτης Ιωάννης, Τακτικό Μέλος της Ε.Ε.

Χρέη Γραμματέα κατά τη συνεδρίαση ασκεί ο κ. Καρανίκας Νικόλαος.

Μετά τη διαπίστωση απαρτίας, ο Πρόεδρος της τριμελούς Εφορευτικής Επιτροπής ενημερώνει τα μέλη ότι το θέμα της συνεδρίασης, είναι :

***«Εξέταση εκλογιμότητας και ανακήρυξη υποψηφίων εκπροσώπων***

***των μελών Ε.ΔΙ.Π. στα συλλογικά όργανα της Σχολής Διοίκησης και Οικονομίας***

***του Τ.Ε.Ι. Θεσσαλίας»***

Ο Πρόεδρος της τριμελούς Εφορευτικής Επιτροπής ενημερώνει τα μέλη ότι μέχρι τη λήξη της προθεσμίας υποβολής υποψηφιοτήτων κατατέθηκαν οι ακόλουθες δύο (2) αιτήσεις υποψηφιότητας (κατά χρονολογική σειρά):

Στη Γενική Συνέλευση της Σχολής Διοίκησης και Οικονομίας του Τ.Ε.Ι. Θεσσαλίας

- η αριθ. πρωτ. 516/22-11-2017 αίτηση του κ. Πούλιου Θωμά, μέλους Ε.ΔΙ.Π. του Τμήματος Διοίκησης Επιχειρήσεων,

- η αριθ. πρωτ. 520/22-11-2017 αίτηση του κ. Αναγνωστόπουλου Αχιλλέα, μέλους Ε.ΔΙ.Π. του Τμήματος Διοίκησης Επιχειρήσεων,

Στην Κοσμητεία της Σχολής Διοίκησης και Οικονομίας του Τ.Ε.Ι. Θεσσαλίας

- η αριθ. πρωτ. 516/22-11-2017 αίτηση του κ. Πούλιου Θωμά, μέλους Ε.ΔΙ.Π. του Τμήματος Διοίκησης Επιχειρήσεων,

- η αριθ. πρωτ. 520/22-11-2017 αίτηση του κ. Αναγνωστόπουλου Αχιλλέα, μέλους Ε.ΔΙ.Π. του Τμήματος Διοίκησης Επιχειρήσεων,

Η Εφορευτική Επιτροπή αφού εξέτασε εάν πληρούνται οι προϋποθέσεις του νόμου για την υποβολή υποψηφιότητας από τους υποψηφίους για τη θέση των εκπροσώπων των μελών Ε.ΔΙ.Π. της οικείας κατηγορίας στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας, καθώς και αν συντρέχουν στο πρόσωπό τους κωλύματα εκλογιμότητας, μετά από διαλογική συζήτηση και αφού έλαβε υπόψη:

1. Τις διατάξεις του ν. 4485/2017 (ΦΕΚ Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» και ιδίως τα άρθρα 1 «Διάρθρωση της ανώτατης εκπαίδευσης – Νομική μορφή των Α.Ε.Ι.», 2 «Ορισμοί» (ΜΕΡΟΣ ΠΡΩΤΟ – ΚΕΦ. Α΄), 17 «Γενική Συνέλευση Σχολής», 18 «Κοσμητεία» και τις παρ. 2, 11 και 12 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» αυτού.
2. Τις διατάξεις παρ. 3 του άρθρου 29 «Ειδικές κατηγορίες διδακτικού και εργαστηριακού προσωπικού του ιδρύματος» του ν. 4009/2011 (ΦΕΚ Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει.
3. Τη διάταξη της παρ. 1 του άρθρου 2 (ΜΕΡΟΣ Β) «Θέματα διοίκησης των Α.Ε.Ι.» του ν. 4473/2017 (ΦΕΚ Α΄78) «Μέτρα για την επιτάχυνση του κυβερνητικού έργου σε θέματα εκπαίδευσης», με την οποία παρατείνεται έως την 30η Νοεμβρίου 2017 η θητεία των μονομελών και συλλογικών οργάνων διοίκησης των Ανώτατων Εκπαιδευτικών Ιδρυμάτων (Α.Ε.Ι.) που λήγει την 31η Αυγούστου 2017.
4. Τις διατάξεις των άρθρων 2, 3 και 4 του ν. 3861/2010 (ΦΕΚ 112Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε με το άρθρο 23 του ν. 4210/2013 (ΦΕΚ 254Α΄) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις».
5. Το Π.Δ. 83/2013 «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας – Μετονομασία Σχολής και Τμημάτων – Συγχώνευση Τμημάτων – Κατάργηση Παραρτημάτων και Τμημάτων – Συγκρότηση Σχολών του Τ.Ε.Ι. Θεσσαλίας» (ΦΕΚ 123Α΄), όπως τροποποιήθηκε και συμπληρώθηκε με το Π.Δ.127/2013 (ΦΕΚ 190Α΄).
6. Την υπ΄ αριθμ. 144363/Ζ1/1-9-2017 (ΑΔΑ: Ω6ΝΖ4653ΠΣ-9ΣΜ) εγκύκλιο του Υπουργού Παιδείας, Έρευνας και Θρησκευμάτων, με θέμα: «Ζητήματα οργάνων διοίκησης των Α.Ε.Ι., μετά τη δημοσίευση του ν. 4485/2017 (ΦΕΚ Α΄114)».
7. Την υπ΄ αρ. 153348/Ζ1/15-9-2017 (ΦΕΚ Β΄3255) Υπουργική Απόφαση, με θέμα: «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)» και ειδικότερα τις διατάξεις του άρθρου 9 «Ανάδειξη εκπροσώπων».
8. Την υπ΄ αρ. 513/16-11-2017 προκήρυξη εκλογών για την ανάδειξη των εκπροσώπων των μελών Εργαστηριακού Διδακτικού Προσωπικού (Ε.ΔΙ.Π.) στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας.
9. Την υπ΄ αρ. 532/27-11-2017 απόφαση του Κοσμήτορα της Σχολής Διοίκησης και Οικονομίας του Τ.Ε.Ι. Θεσσαλίας, με θέμα: «Συγκρότηση τριμελούς εφορευτικής επιτροπής για τη διεξαγωγή εκλογών ανάδειξης των εκπροσώπων των μελών Εργαστηριακού Διδακτικού Προσωπικού (Ε.ΔΙ.Π.) στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας»
10. Τις αριθ. πρωτ. 516/22-11-2017 και 520/22-11-2017 αιτήσεις υποψηφιότητας των κκ. Θωμά Πούλιου και Αχιλλέα Αναγνωστόπουλου, μελών Ε.ΔΙ.Π. του Τμήματος Διοίκησης Επιχειρήσεων.
11. Το αριθμ. πρωτ. 6714/29-11-2017 έγγραφο του Τμ. Προσωπικού της Δ/νσης Διοικητικού του ΤΕΙ Θεσσαλίας, σχετικά με την πλήρωση των προϋποθέσεων υποβολής υποψηφιότητας και τη μη ύπαρξη κωλυμάτων εκλογιμότητας των ανωτέρω υποψηφίων μελών Ε.ΔΙ.Π., ως εκπροσώπων των μελών της οικείας κατηγορίας στη Γενική Συνέλευση και στην Κοσμητεία της Σχολής Διοίκησης και Οικονομίας του Τ.Ε.Ι. Θεσσαλίας.

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε υποψηφίους για τη θέση του εκπροσώπου των μελών Ε.ΔΙ.Π. στα συλλογικά όργανα της Σχολής Διοίκησης και Οικονομίας (Σ.Δ.Ο.) του Τ.Ε.Ι. Θεσσαλίας τους κάτωθι:**

**- Πούλιος Θωμάς,** **μέλος Ε.ΔΙ.Π. του Τμήματος Διοίκησης Επιχειρήσεων,**

**- Αναγνωστόπουλος Αχιλλέας, μέλος Ε.ΔΙ.Π. του Τμήματος Διοίκησης Επιχειρήσεων,**

διότι πληρούν τις προϋποθέσεις του νόμου για την υποβολή υποψηφιότητας και στο πρόσωπό τους δεν συντρέχουν κωλύματα εκλογιμότητας.

1. Την ανάρτηση του παρόντος πρακτικού στην κεντρική ιστοσελίδα του Ιδρύματος.
2. Κάθε εκλογέας εγγεγραμμένος στους εκλογικούς καταλόγους του Ιδρύματος καθώς και ο κάθε υποψήφιος, ο αντιπρόσωπος ή ο αναπληρωτής του έχουν δικαίωμα να υποβάλουν εγγράφως ένσταση ενώπιον της τριμελούς Εφορευτικής Επιτροπής για έλλειψη νόμιμων προσόντων και τη συνδρομή κωλυμάτων σε υποψηφίους του ως άνω πίνακα και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της αριθμ. 153348/Ζ1/15-9-2017 (ΦΕΚΒ΄3255) Υ.Α..

Η τριμελής Εφορευτική Επιτροπή αποφαίνεται αιτιολογημένα επί της ένστασης το αργότερο μέσα σε μία (1) ημέρα από την υποβολή της και επί αποδοχής της αναμορφώνει τον ως άνω πίνακα υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Ο Πρόεδρος** | **Τα Μέλη της ΕΕ** |
| **Μπόθος Γεράσιμος** | **Καρανίκας Νικόλαος****Ράπτης Ιωάννης** |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της Εφορευτικής Επιτροπής.